**Endringen av FFN sin lover.**

Vi er blitt oppfordret av NHKF til å gjøre endringer og tilpasninger i eksisterende lover.

**Innstilling:**

Vi anbefale følgende:

1. Vi går inn for det mottatte forslag merket med rødt og blått.
2. §2-5 Æresmedlemskap eller andre utmerkelser utvides med at «Styret kan utnevne æresmedlemskap samtHederstegn**»**
3. §3-4 Årsmøtets oppgaver utvides med følgende:

«Kasserer og sekretær kan være et av styremedlemmene, varamedlemmene eller ikke være en del av styret. Det valgte styre skal i alle tilfeller bestå av 5 personer.»

Arendal, 11.3.25

Trond Ivar Moen

Sekretær

Rød skrift er endringer utført av NHKF og NKK og inneholder vedtatte endringer

 etter NKKs RS 2021, Digitale årsmøter.

 Blå skrift: endringer etter NKKs RS 2022 (konfliktutvalg)

Lover for Finskstøverforeningen Norge stiftet 19.02.1988

Vedtatt av årsmøtet den XXXXXXX

Lovene er godkjent av NHKF den XXXXXXXX

**Kap 1 Innledende bestemmelser**

**§1-1 Organisasjon og virkeområde**

Ringens navn er Finskstøverforeningen Norge og forkortes til FFN. Ringen er et selvstendig rettssubjekt og er å regne som egen juridisk enhet. FFN er medlem i Norske Harehundklubbers Forbund (NHKF). Norske Harehundklubbers forbund er medlem i Norsk Kennel Klub (NKK), og ringen er derfor forpliktet til å overholde deres lover og bestemmelser, (med mindre særskilt dispensasjon er gitt). Ringen forplikter seg også til å ha regler som pålegger sine egne medlemmer å følge NKKs og NHKFs lover og bestemmelser og ikke å handle motstridende mot disse.

FFN arbeider med oppgaver vedrørende rasen Finsk Støver.

FFN er landsdekkende og har verneting der hvor leder bor.

**§1-2 Formål**

FFN har til formål å ivareta hundens og hundeholdets interesser i Norge, samt å bidra til å fremme positive aktiviteter med hund og utviklingen av Finskstøverrasen. FFN skal promotere rasen Finsk Støver og arbeide for etisk og praktisk riktig behandling av hunder. Formålet oppnås igjennom et aktivt arbeide med rasen i form av å stimulere hundeeiere til å delta på utstillinger, jaktprøver og arrangement hvor rasene kan bli promotert.

**§1-3 Definisjoner**

Ringens organer:

* Årsmøtet
* Ekstraordinært årsmøte
* Styret
* Valgkomite

**§ 1-4 Tilknytning og organisering**

Ringen er medlem i NHKF. NHKF er medlem i NKK. FFN sitt styre representerer ringens medlemmer i saker som er beskrevet i ringens lover.

Ringen skal ha lover som er i samsvar med de obligatoriske krav i NKKs til enhver tid gjeldene lovmal for medlemsklubber og NHKF. Lovmalen gjelder også for klubber og ringer som ikke har vedtatt nye lover i samsvar med lovmalen.

**Kap 2 Medlemskap og krav til dette**

**§2-1 Medlemskap**

Et medlem er alle enkeltmedlemmer med betalt ring kontingent fastsatt av ringens årsmøte, kontingent til lokal harehundklubb, kontingent til NHKF og grunnkontingent til NKK med den størrelse som er fastsatt av de respektive representantskapsmøter/ årsmøter. Æresmedlemskap har alle rettigheter så lenge grunnkontigent til NKK er betalt.

Ringvenn er ikke definert som medlem i lovene og har ingen medlemsrettigheter i ringen vedrørende saker som omfatter NHKF og NKK.

Medlemmene er forpliktet til å støtte FFN, NHKFs og NKKs virksomhet samt å følge NHKFs og NKKS lover og bestemmelser.

Medlemmene er forpliktet til å sette seg inn i gjeldende regler for aktiviteter og forhold de befatter seg med slik de er fastsatt av NHKF eller FFN hva gjelder ringinternt regelverk.

Styret kan nekte å oppta som medlem person som antas å kunne skade FFN og/eller hundesaken. Ingen har krav på medlemskap i FFN. Person nektet tatt opp som medlem kan anke avslag i henhold til NKK’s enhver tids gjeldende disiplinærbestemmelser.

**§2-2 Opphør av medlemskap**

Medlemskap i FFN opphører ved:

1. Utmeldelse skjer som hovedregel via «Min Side» på NKK.no, alternativt skriftlig (brev eller epost) til ringen.
2. Strykning besluttet av FFN sitt styre på grunn av manglende kontingentbetaling og/eller annen uregulert gjeld til ringen.
3. Strykning på grunn av manglende betaling av grunnkontingent til NKK
4. Vedtak om eksklusjon etter NKKs lover, kap. 7

**§2-3 Medlemskontingent**

Alle enkeltmedlemmer med fullt medlemskap i NHKF, lokalharehundklubb, og xxxx ringen, skal betale en grunnkontingent til NKK, med den størrelse som er fastsatt av NKKs Representantskap, kontingent til NHKF fastsatt av NHKFs Representantskap samt kontingent til harehundklubb fastsatt av klubbens årsmøte og XXXX ringens årsmøte slik de bestemmer. Æresmedlemskap har alle rettigheter så lenge grunnkontigent er betalt, æresmedlemmer kan slippe kontingent til ringen ved at ringen betaler dette. Ringen står fritt til å betale æresmedlemmets øvrige medlemskap dersom de ønsker dette.

Medlem har ingen rettigheter før kontingenten er betalt.

**§2-4 Disiplinær reaksjoner**

Norsk Kennel Klubs lover kap. 7 Disiplinærreaksjoner mm gjelder i sin helhet.

Før en sak som gjelder interne konflikter i en ring/forbund anmeldes eller behandles som disiplinærsak, forplikter ringen/ forbundet å søke konflikten løst i NKKs Konfliktutvalg. Behandling i Konfliktutvalget kan være som digitale møter. Konfliktutvalget kan avvise en sak til behandling dersom saken klart hører hjemme som disiplinærsak.

Dersom Klubber eller Forbund saken vedrører har etablert et tilsvarende konfliktutvalg kan NKKs Konfliktutvalg rådføre seg med eller overføre behandlingen til dette konfliktutvalget.

Konfliktutvalget skal bestå av minst 3 personer.

**§2-5 Æresmedlemskap eller andre utmerkelser.**

Styret kan på årsmøtet utnevne særlig fortjente medlemmer som Finskstøverringens æresmedlemmer. Æresmedlemskap har alle rettigheter så lenge grunnkontigent er betalt. Æresmedlemmer kan slippe kontingent til ringen ved at ringen betaler dette. Ringen står fritt til å betale øvrige medlemskap dersom de ønsker dette. Styret kan i tillegg påskjønne personer som har ytet Finskstøverringen spesielt store tjenester i en enkelt sak eller på et enkelt felt med et Hederstegn.

**Kap 3 Organisasjon**

**§3-1 Høyeste myndighet**

FFN sitt høyeste myndighet er årsmøtet, som avholdes hvert år innen 30. juni. Årsmøtet kan også holdes helt eller delvis uten fysisk møte, herunder ved hjelp av elektroniske hjelpemidler. Styret i ringen beslutter hvordan årsmøtet skal gjennomføres.

Årsmøtet fatter sine vedtak med alminnelig flertall (50%+1 av stemmene, blanke stemmer teller ikke) av fremmøtte stemmer med unntak av lovvedtak (som krever 2/3 flertall) og beslutning om oppløsning av FFN (som krever ¾ flertall).

I tilfelle av stemmelikhet, er forslaget forkastet.

Et vedtak trer i kraft straks med mindre vedtaket selv angir noe annet. Det kan alltid kreves skriftlig avstemning. Oppnås ikke alminnelig flertall (50%+1 av stemmene, blanke stemmer teller ikke) under første avstemming, gjennomføres ny avstemming. Den kandidat/det forslag som oppnådde færrest antall stemmer faller ut i neste avstemming inntil en kandidat/et forslag har oppnådd alminnelig flertall, (50%+1 av stemmene, blanke stemmer teller ikke) Avgitte stemmer på kandidater som ikke er valgbare skal forkastes.

Blir årsmøtet holdt som digitalt møte, skal styret sørge for at det foreligger systemer som sikrer at lovens krav til årsmøte er oppfylt. Systemene må sikre at deltakelsen og stemmegivningen kan kontrolleres på en betryggende måte, og det må benyttes en betryggende metode for å autentisere avsenderen. Ellers gjelder retningslinjer for avholdelse av digitalt årsmøte fastsatt av NKKs Hovedstyre.

**§3-2 Møte og stemmerett**

Alle FFN sine medlemmer som har betalt kontingent til ringen, lokal harehundklubb, NHKF og grunnkontingent til NKK for det året årsmøtet avholdes har møte, tale-, forslags- og stemmerett på årsmøtet, uavhengig av om møtet avholdes fysisk eller helt eller delvis digitalt.

Ringvenn har ikke forslagsrett eller stemmerett, men kan være observatører. Det er da opptil årsmøtet å avgjøre om de har talerett.

Alle medlemmer over (15 år) med gyldig medlemskap i NKK + NHKF + lokal harehundklubb og ring har fulle medlemsrettigheter og er valgbare til verv i ringen.

Det kan kun stemmes ved personlig fremmøte. Med personlig fremmøte menes også gyldig elektronisk deltakelse på årsmøtet.

På FFN sitt årsmøte og ekstraordinært årsmøte kan NHKF møte med inntil 2 representanter som har talerett, men ikke forslags- og stemmerett.

**§3-3 Innkalling**

Årsmøtedato skal bekjentgjøres for medlemmene med minst 8 ukers varsel.

Det skal av styret innkalles til ordinært årsmøte med minst 2 ukers frist. Innkallingen skal sendes, enten pr post, e-post, i medlemsblad eller publiseres på klubbens nettsider.

Dersom disse dokumentene ikke legges synlige på XXXXX ringens hjemmeside innen samme frist, skal de følge med den personlige innkallelsen:

Med innkallelsen skal følge:

- Saksliste

- Årsberetning

- Regnskap med revisors beretning

- Budsjett for neste år

- Forslag til kandidater til valgene. Forslag på kandidater må være Valgkomiteen i hende/poststemplet senest 4 uker før møtedato.

- Forslag eller saker som medlemmene eller styret ønsker behandlet. Forslag fra med­lemmene må være styret i hende/poststemplet senest 4 uker før møtedato.

- Informasjon om digitalt årsmøte og hvordan det skal avholdes dersom styret beslutter at

møtet skal avholdes digitalt.

**§3-4 Årsmøtets oppgaver.**

Årsmøtets oppgaver er å:

1. Godkjenne eller nekte stemmerett for medlemmer, godkjenne eller underkjenne innkallingen, beslutte dagsorden, samt å gi observatører rett til å være til stede.
2. Oppnevne møteleder, referent(er), tellekorps og 2 representanter til å undertegne protokollen fra møtet.
3. Behandle årsberetning
4. Behandle regnskap med revisors beretning
5. Vedta medlemskontingent for neste år og behandle budsjett.
6. Behandle og fatte vedtak i alle saker som er ført opp i innkallingens saksliste

Benkeforslag (nye saker) er ikke tillatt, bare endringsforslag til rettidig fremmede forslag. Vedta instruks for organer som oppnevnes av årsmøtet.

1. Velge:
* Leder for 2 år
* Nestleder for 2 år
* Kasserer for 2 år
* Sekretær for 2 år
* 1 styremedlem for 2 år
* 2 varamedlemmer for 1 år
* Revisor for 2 år og vararevisor for 1 år.
* Valgkomite med leder for 3 år og 2 medlemmer for 3 år.
* **Kasserer og sekretær kan være et av styremedlemmene, varamedlemmene eller ikke være en del av styret. Det valgte styre skal i alle tilfeller bestå av 5 personer.**
* Styret bør bestå av et odde antall medlemmer slik at man sikrer flertall.
* Ved behov bør det ved valg settes en funksjonstid som sikrer kontinuitet i styret.
* Personer som er dømt av norske domstoler eller ilagt aktivitetsforbud av domstolene/ Mattilsynet for dyremishandling etter Dyrevelferdsloven kan ikke velges eller oppnevnes til tillitsverv i ringen.
* Kun saker oppført på sakslisten kan behandles. Benkeforslag ved personvalg er ikke tillatt. [*Likevel slik at det valgfritt kan reguleres unntak når det ikke foreligger kandidater eller tillitsvalgte trekker seg, i hovedregelen begrenset til to kandidater, men likevel slik at det kan reguleres at det ikke er begrenset antall i helt særlige tilfeller der det er viktig for ringens drift*.] Forslag til kandidater ved personvalg skal sendes skriftlig til valgkomiteen innen nærmere fastsatte frister. Valgkomiteens innstilling og innkomne forslag på kandidater skal legges frem for årsmøtet til valg.

**§3-5 Ekstraordinært årsmøte**

Ekstraordinært årsmøte avholdes hvis årsmøtet, styret eller minst 10 % av medlemmene for­langer det. Møtet holdes senest 8 uker etter at kravet er fremsatt.

Møtet innkalles med minst 14 dagers varsel sammen med angivelse av de ekstraordinære saker som skal behandles. Kun de saker eller forslag som ligger til grunn for kravet om ekstraordinært årsmøte kan behandles. Endringsforslag til saker på sakslisten kan fremsettes under årsmøtet, dog ikke ved valg. Benkeforslag er ikke tillatt.

Reglene for ordinært årsmøte gjelder ellers så langt de passer. Innsending av forslag til valgkomiteen må være valgkomiteen i hende senest 7 dager før ekstraordinært årsmøte.

Valgkomiteens innstilling må foreligge senest 2 dager før ekstraordinært årsmøte.

**Kap 4 Styret m.v.**

**§4-1 Styret**

Styret er ringens høyeste myndighet mellom årsmøtene.

**§4-2 Vedtak og representasjon**

Styret er beslutningsdyktig når mer enn halvparten av styremedlemmene er til stede. Vedtak fattes med alminnelig flertall (50%+1 av stemmene, blanke stemmer teller ikke) Ved stemmelikhet er forslaget forkastet.

Styret sammenkalles når leder bestemmer eller når ett av styremedlemmene krever det. Det skal føres protokoller over styremøtene der styrets vedtak fremgår, og de skal være tilgjengelige for medlemmene og NHKF.

Ved nestleders varige forfall avgjør styret om det skal innkalles til ekstraordinært årsmøte eller om ny nestleder skal velges av- og blant de resterende styremedlemmer.

**§4-3 Styrets oppgaver er å**

* lede FFN mellom årsmøtene
* avholde årsmøte
* drive FFN, herunder i hvilken form årsmøtet skal gjennomføres
* i samsvar med foreningens formål
* gjennomføre beslutninger truffet av årsmøtet
* oppnevne og avvikle komiteer, oppnevne representanter for XXXX ringen, og utarbeide retningslinjer for særkomiteer
* velge/oppnevne sekretær og kasserer innen- eller utenfor styret ved behov.
* oppnevne representanter for FFN til NHKFs representantskapsmøte.

**Kap. 5 Årsmøtevalgte verv/komiteer**

**§5-1 Valgkomite**

Valgkomiteen består av leder og 2 medlemmer. Leder har ansvar for komiteens arbeid. Valgkomiteen tar imot og skal selv fremme forslag på kandidater til alle de verv som skal besettes.

**§5-2 Revisor**

Årsmøtet velger 1 revisor og 1 vararevisor. Revisor reviderer regnskapene og avgir beretning til årsmøtet.
Både revisor og vararevisor bør være personer med kunnskap og erfaring i regnskapsførsel.

**Kap. 6 Diverse bestemmelser**

**§6-1 Lovendringer**

Lovendringer kan kun skje på ordinært årsmøte og må vedtas med minst 2/3 flertall. Lovene og endringer av disse må sendes NHKF for godkjennelse, men trer i kraft på det tidspunkt som er bestemt i lovvedtaket eller straks dersom intet annet er bestemt.

**§6-2 Tolking av lovene**

NKKs Lovkomite kan ikke tolke disse lovene med unntak av de deler som er obligatorisk som følge av medlemskapet i NHKF. NHKF er medlem av NKK. jf. Norsk Kennel Klubs lover §6-1.

**§6-3 Oppløsning**

For å oppløse FFN kreves det minst ¾ flertall på ordinært årsmøte. Beslutningen må stadfestes på ekstraordinært årsmøte med minst ¾ flertall. Først etter annen gangs vedtak trer beslutningen om oppløsning i kraft.

Ved oppløsning tilfaller ringens midler NHKF, for å anvende disse til formål nevnt under § 1-2 og til rasens beste.

**§6-4 Flertallsdefinisjoner**

Simpelt flertall

* + Flest stemmer

Alminnelig flertall

* + 50 % + 1 av de avgitte stemmer
	+ Blanke stemmer teller ikke

Absolutt flertall

* + 50 % + 1 av de avgitte stemmer
	+ Blanke stemmer teller

Kvalifisert flertall

* + 2/3, 3/4 eller annet vedtektsfestet flertall
	+ Blanke stemmer teller
	+ Bruk er vedtektsfestet